stanford-oval/wikipedia huggingface dataset:
טוב ראי
הערות שוליים

↑  ראה כאן
↑  תיאור הספר באתר ברסלב
↑  בית אורות - הרב בני אלון
| כתבי הראי"ה |
| --- | --- | --- |
| בהלכה וש"ס | דעת כהן • משפט כהן • אורח משפט • עזרת כהן • שבת הארץ • חבש פאר • עץ הדר • עיטור סופרים • טוב ראי |  |
| בהגות | עין איה • עולת ראיה • מאמרי הראי"ה • אדר היקר • ראש מילין • לנבוכי הדור • מדבר שור • מוסר אביך • מידות הראי"ה • עקבי הצאן • ארץ חפץ • חזון הגאולה |  |
| סדרת ה"אורות" | אורות (אורות ישראל) • אורות הקודש • אורות התורה • אורות התשובה • אורות הראי"ה • אורות התפילה • אורות האמונה |  |
| כתבים | למהלך האידיאות בישראל • הרצאת הרב • חזון הצמחונות והשלום • מאמר הדור • אגרות הראיה • שמונה קבצים • פנקסי הראי"ה • משנת הרב • המספד בירושלים • חדריו |  |
| שירים | נכתבו על ידו כשירים: שיר האמונה  • ישמח לבי • לחשי ההויה קטעים ופיסקאות שהולחנו: כנפי רוח • יסוד כסא השם בעולם |  |
הערה: חלק מספרי ה"אורות" הם ליקוטים מאוחרים ממשנתו סביב נושאים שונים, שהשתמשו אף הם בשם "אורות".
טימותיאוס

ערך זה עוסק בבישוף נוצרי. אם התכוונתם למצביא עמוני מהצבא הסלאוקי, ראו .
| --- | --- |

 לידה:  17 ליסטרה, טורקיה 
 פטירה:  97 (בגיל 80 בערך) אפסוס, האימפריה הרומית 
 מקום קבורה:  כנסיית השליחים הקדושים 
 תפקיד:  בישוף 
 השקפה דתית:  נצרות 
 
טימותיאוס וסבתו מאת רמברנדט - 1648
טימותיאוס (יוונית: Timótheos, Τιμόθεος). משמעות השם: "המכובד על ידי אלוהים" או "המכבד את אלוהים" או "הירא את אלוהים") היה בישוף נוצרי בן המאה הראשונה לספירה. נולד בשנת 17 לערך ומת בשנת 97 לערך. על פי הברית החדשה, היה טימותיאוס בן לווייתו של השליח פאולוס במסעותיו להפצת הבשורה הנוצרית.
הוא גם הנמען של שתיים מאגרותיו של פאולוס - האיגרת הראשונה אל טימותיוס והאיגרת השנייה אל טימותיאוס.
חייו

טימותיאוס נזכר בברית החדשה לראשונה בזמן ביקורו השני של פאולוס בליסטרה שבאנטוליה שם הוא מוזכר כתלמיד. פאולוס התרשם ממנו ולקחו לו כבן לוויה. טימותיאוס היה בן לאב יווני ולאם יהודייה, אולם לא נימול. פאולוס דאג למול אותו, על פי הטקסט, כדי שיהיה מקובל על היהודים. הוא התלווה לפאולוס במסעותיו לפריגיה, גלטיה, מיסיה, טרואס, פיליפי, וריה, וקורינתוס.
אמו אבניקה וסבתו לואיס מוזכרות כנשים מאמינות, מה שמרמז על האפשרות להיותן נוצריות. מעט ידוע על אביו, מעבר לעובדה שהיה יווני.
טימותיאוס היה כלוא לפחות פעם אחת, זאת אנו למדים מהמסופר באיגרת אל העברים על שחרורו לחופשי. כמו כן, נראה כי טימותיאוס סבל תדיר מכאבי בטן.
לפי מסורת מאוחרת, פאולוס הסמיך אותו לתפקיד בישוף אפסוס בשנת 65, שם שרת 15 שנה. בשנת 97 (כשהוא בן 80), טימותיאוס ניסה למנוע מצעד סגידה לאלילים פגאניים ובתגובה להטפתו את הבשורה, היכוהו הפגאנים, גררו אותו ברחובות וסקלוהו באבנים. במאה ה-4 לספירה הועברו עצמותיו ל-"כנסיית השליחים הקדושים" בקונסטנטינופול.
קאנוניזציה

ימי החג המוקדשים לטימותיאוס משתנים על פי הזרמים השונים בנצרות:
הערות שוליים

↑  הברית החדשה, מעשי השליחים, טו, 1-3.
↑  הברית החדשה, האיגרת אל העברים, יג, 23.
↑  הברית החדשה, האיגרת הראשונה לטימותיאוס, ה, 23.
| --- | --- |
בקרת זהויות :  NLI: 987007275221805171  GND: 13172424X  LCCN: n85215879  LNB: 000256547  RERO: 02-A010158699  SELIBR: 332937  SUDOC: 174961723  VIAF: 42978995   WorldCat (עם VIAF): 42978995
חשבון נפש

יהודים מתפללים בבית הכנסת ביום הכיפורים (1878), ציור של מאוריצי גוטליב
חֶשְׁבּוֹן נֶפֶשׁ הוא רעיון וכלי-עזר בפילוסופיה של המוסר שמשמעותו העיקרית היא בתחום האתיקה היישומית, ופירושו בדיקה וביקורת מוסרית-אתית של אדם עם עצמו. המונח "חשבון נפש" בעברית לקוח מן היהדות, ומשמש בעיקר בהקשר דתי ובקונוטציה מוסרנית. המונח הכללי יותר הוא "ביקורת עצמית". בעברית, המושג הופיע לראשונה בספר חובת הלבבות.
חשבון נפש משמש ככלי למעקב והתקדמות הן לאדם פרטי המבקש להיות מוסרי, והן לחברה המבקשת להיות אתית. חשבון הנפש יכול להיות חד-פעמי במאמר ביקורת נוקב וכדומה, ויכול להיערך בריטואל קבוע על בסיס יומי, שבועי או שנתי.
רקע

נהוג לחלק את תורת המוסר או האתיקה לשלושה ענפים:
מטא-אתיקה: תחום הדעת העוסק בהגדרת גבולות האתיקה, שאלות בסיסיות כמו יכולת האדם החושב לקבוע נורמות, מקור הסמכות לקביעת ההתנהגות האתית וכדומה.
אתיקה השוואתית: המעמידה מערכות מוסר שונות, על פני המרחב והזמן לבחינה השוואתית במטרה להתוות דרך אתית נאותה.
אתיקה נורמטיבית: העוסקת בשאלות מעשיות הנגזרות מערכים אתיים, וכוללת גם את האתיקה היישומית החותרת להגדיר ולקבוע כיצד יהפוך החפץ בכך לאדם מוסרי.
רעיון

הרעיון העומד בבסיס "חשבון הנפש", הוא ההנחה שכשם שאדם לא יכול לנהל בצורה מושכלת את ענייניו הגשמיים, כמו כלכלת ביתו או בית מסחרו, בלא לנהל חשבון מסודר של רווח והפסד. ובלי מעקב אחר מצבו הכללי אם הוא בנסיגה או בהתקדמות לקראת מטרותיו או המצב האידיאלי בעיניו. כך הוא המצב בענייניו האתיים. אם לא ינהל מעקב אחרי ענייני נפשו, חשבון נפש, סופו להתדרדרות מוסרית. בהמשך התפתח הרעיון לניהול פנקסנות מפורטת של התקדמות ונסיגה בתחומי אתיקה שונים, או מידות מסוימות בהן חפץ האדם המוסרי להשתפר.
נכתבו חיבורים רבים העוסקים בטכניקות שונות לחשבון הנפש. בתורת המוסר היהודית בולטים "שער חשבון הנפש" בספרו של רבי בחיי אבן פקודה, "תורת חובת הלבבות" המפרט סוגים שונים של חשבון נפש; ובפרט תנועת המוסר של הרב מסלנט, שהדגישה את משמעות המוסר ועשיית חשבון נפש יומיומי. גם הספר "חשבון הנפש" של מנדל לפין, מיישם את שיטת השיפור העצמי של בנג'מין פרנקלין, באמצעות קביעת יעדים להתקדמות אישית, ובקרה יומיומית של חשבון נפש בכתב.
חשבון נפש ביהדות

ביהדות נהוג לראות ביום הכיפורים בפרט, ובתקופת חודש אלול ועשרת ימי תשובה בכלל, ימים של חשבון נפש, שבהם אדם בוחן את עצמו בבחינה נוקבת, ומסכם את מצבו הרוחני ומידת קיומו את חוקי התורה; ומסכם את מצבו האתי בינו לבין עצמו זולתו ואלוהיו.
יום נוסף שנהוג לראות בו יום של חשבון נפש לאומי הוא תשעה באב, מאחר שלפי המסורת היהודית חרב בית המקדש השני בשל שנאת חינם.
האדם המאמין מקיים חשבון נפש ברמה פחותה מזו מדי יום, למשל בקריאת שמע שעל המיטה, בתחנון ווידוי.
בתרבות

נהוג לעשות שימוש במושג "חשבון נפש" כמילה נרדפת לביקורת עצמית, ולכן הוא משמש לעיתים ככלי ניגוח בין יריבים לאמירות כמו: "על פלוני לערוך חשבון נפש".
ראו גם

תשובה (יהדות)
לקריאה נוספת

עדין שטיינזלץ, חשבון נפש. בתוך, ארתור א. כהן ופול מנדס-פלור (עורכים), אברהם שפירא (עורך המהדורה העברית), לקסיקון התרבות היהודית בזמננו: מושגים, תנועות, אמונות, הוצאת עם עובד, תל אביב, תשנ"ג, 1986. עמ' 215-225.
הערות שוליים

↑  רחל גולדברג, "ובחוקותיהם לא תלכו"?, בבלוג "הספרנים" של הספרייה הלאומית, 31.05.2022
↑  מתיה קם, עשרת ימי תשובה, באתר "תרבות•il"
↑  עליזה לביא, מה לחילונים ולתשעה באב?, באתר ynet, 29 ביולי 2009
↑  הרצל ובלפור חקק, הרהורים על תשעה באב, באתר דעת, תמוז תשע"ד
| --- | --- |
בקרת זהויות :  NKC: ph911428 
ערך זה הוא קצרמרבנושא פסיכולוגיה ובנושא פילוסופיה. אתם מוזמנים לתרום לוויקיפדיה ו.
טרנספורמייס

| --- | --- |

לוגו המשחק
 כללי
 תאריך הוצאה:  1 במאי 2010
 סוגה:  משחק רשת מרובה משתתפים, משחק פלטפורמה
 פיתוח:  Atelier 801
 הוצאה לאור:  Atelier 801
 ארץ מקור:  צרפת 
 שפות:  צרפתית 
 דרישות תוכנה
 מנוע משחק:  Adobe Flash Player 10
 מצבי משחק:  משחק מחשב מרובה משתתפים 
 פלטפורמות:  חוצה-פלטפורמות
 www.transformice.com
 
טרנספורמייס (באנגלית: Transformice) הוא משחק אסטרטגיה ופלטפורמה וירטואלית מרובה משתתפים של משחק דפדפן שנוצר על ידי מעצבים צרפתיים הידועים על ידי כינוייהם, Melibellule ו-Tigrounette. המשחק יצא לאור ב-1 במאי 2010. המשחק פורסם בסטים ב-30 בינואר 2015.
מטרת המשחק

מטרתו של המשחק הוא שהשחקן (במילים אחרות: עכבר) יגיע אל הגבינה בכל סבב.
יש כמה סוגי "חדרים":
vanilla: מטרת החדר היא להשיג את הגבינה ולהיכנס למחילה עם או בלי עזרה של השאמאן.
(חדרי ה־vanilla הם לרוב חדרים פשוטים וקלים אשר מתאימים למתחילים)
survivor: מטרת החדר היא לשרוד במשך כדקה (לא להיפסל) את המכשולים שהשאמאן מעיף עליך.
bootcamp: הבוטקאמפ הוא החדר הקשה ביותר במשחק ובו יש לפניך 5 דקות בהן אתה צריך לעבור את המכשולים, להשיג את הגבינה ולהיכנס למחילה בלי שאמאן כלל.
Racing: מטרת החדר הוא להתחרות עם השחקנים האחרים שנמצאים איתך בחדר, ולהשיג את הגבינה כמה שיותר מהר.
Village: בכפר אתה יכול לקנות תגים ותארים. לדבר עם חברים כמו בכל חדר אחר אך בכפר אין משימה מסוימת שאתה צריך לעשות.
mode: בחדר זה יש מגוון של אפשרויות כמו פארקור כדורסל כדורגל ועוד המון אופציות שאת/ה בעצמך יכול להציע לחברה והם יוכלו ליצור את החדר שביקשת ואתה תקבל את הקרדיט המלא.
בכל סבב (הנמשך 3 דקות) המטרה היא להגיע מהמיקום ההתחלתי של השחקן/ים אל הגבינה, ומשם אל המאורה, בה תסיימו את הסבב, כמה שיותר מהר. כאשר תסיימו סבב ותצליחו לאסוף גבינה, תרוויחו אותה ותוכלו לקנות עם סכום מסוים של גבינות פריטים מהחנות. מכאן ניתן להסיק שהגבינות מהוות מטבעות במשחק.
אם תסיימו את הסבב ראשונים, תרוויחו 16 נקודות. אם תסיימו שניים, תרוויחו 14 נקודות ואם תסיימו שלישיים ומטה תקבלו 10 נקודות.
שימו לב: במשחק יש מכשולים ואתם עלולים להיפסל. במקרה ונפסלתם/לא הספקתם לאסוף גבינה ולחזור למחילה, לא תקבלו נקודות כלל.
כאשר כל השחקנים בחדר יסיימו את הסבב, או לאחר 3 דקות (הבא קודם), יחל סבב חדש. ייתכן מאוד שהשלבים יחזרו על עצמם.
במהלך הסבבים תרוויחו נקודות, ובכל סיבוב המשתתף בעל מספר הנקודות הרב ביותר יהווה שאמאן. השאמאן בעל כוחות קסומים ותפקידו הוא לעזור לשאר העכברים לאסוף גבינה ולהגיע למחילה.
לאחר שתהיו שאמאנים יתאפס מצב הנקודות שלכם.
כמו כן במשחק יש אפשרות לעצב את הדמות שלך- לקנות בעבור גבינות סוגי פרוות (צבעים ודוגמאות), בגדים, אביזרים וכו'.
הערות שוליים

↑  "Atelier 801 company".
↑  Les souris de Transformice s'installent sur Steam, MMO (בצרפתית)
ערך זה הוא קצרמרבנושא מחשבים ובנושא משחקים. אתם מוזמנים לתרום לוויקיפדיה ו.
חואקין קוריאה

קרלוס חואקין קוריאה (בספרדית: Carlos Joaquín Correa; נולד ב-13 באוגוסט 1994) הוא כדורגלן ארגנטינאי, המשחק בעמדת החלוץ במרסיי מליגת העל הצרפתית, בהשאלה מאינטר, ובנבחרת ארגנטינה.
קריירת מועדונים

חואקין נולד בחואן באוטיסטה אלברדי, טוקומאן קוריאה שיחק כנער בריבר פלייט, רנאטו ססאריני ובגיל מתבגר יותר באסטודיאנטס לה פלאטה. את הופעת הבכורה בקבוצה הבוגרת ערך ב-12 במאי 2012 בניצחון 0–3 על באנפילד. קוריאה כבש את שערו הראשון ב-10 במאי 2014, בניצחון 0–3 על סן לורנסו.
ב-16 בדצמבר 2014, עבר קוריאה לאירופה וחתם בסמפדוריה מהסרייה א', תמורת עשרה מיליון דולר בחוזה לארבע וחצי שנים.
קוריאה ערך את הופעת הבכורה שלו בסמפדוריה ב-15 בפברואר 2015 בהפסד קבוצתו 1–2 לקייבו ורונה. את שער הבכורה כבש ב-17 ינואר 2016 בהפסד של סמפדוריה 1–2 לקארפי.
ב-10 ביולי 2016, עבר קוריאה לסביליה הספרדית תמורת 13 מיליון אירו.
הוא ערך את הופעת הבכורה שלו במועדון ב-17 באוגוסט בהפסד של סביליה 0:3 לברצלונה.
ב-1 באוגוסט 2018 חזר קוריאה לאיטליה וחתם בלאציו תמורת 16 מיליון אירו.
ב-26 באוגוסט 2021 הושאל לאינטר מילאנו, עם חובת רכישה לאחר שנה. כבר למחרת ערך את הופעת הבכורה במדי הקבוצה מול הלאס ורונה, נכנס כמחליף וכבש צמד בניצחון 1–3.
קריירה בינלאומית

קוריאה ערך את הופעת הבכורה שלו בנבחרת ארגנטינה ב-9 ביוני 2017 במשחק ידידות נגד היריבה המושבעת ברזיל. ב-13 ביוני, ארבעה ימים לאחר מכן, כבש שער בכורה במדים הלאומיים בניצחון 0–6 על סינגפור.
נכלל בסגל נבחרת ארגנטינה בטורניר מונדיאל 2022, אולם נגרע מהסגל מספר ימים לפני פתיחת הטורניר בשל פציעה.
תארים > לאציו

קופה איטליה: 2018/2019
הסופר קאפ האיטלקי: 2019
תארים > אינטר מילאנו

הסופר קאפ האיטלקי: 2021
גביע האיטלקי: 2021/2022
הערות שוליים

↑  Estudiantes de La Plata | Sitio Oficial, web.archive.org, ‏20 בדצמבר 2014
↑  Raggiunto con il Sevilla un accordo per la cessione di Correa, U.C. Sampdoria, ‏10 ביולי 2016 (באיטלקית)
↑  Joaquin Correa signs for Inter, Inter Official Site
↑  Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית)
↑  El futbolista Thiago Almada se suma a la convocatoria mundialista de Qatar 2022 בחשבון הטוויטר הרשמי של נבחרת ארגנטינה, 17 בנובמבר 2022 (בספרדית)
| נבחרת ארגנטינה – קופה אמריקה 2021 (מקום ראשון) |
| --- | --- | --- |
|  1 ארמני •  2 מרטינס קוארטה •  3 טגליאפיקו •  4 מונטייל •  5 פארדס •  6 פסלה •  7 דה פול •  8 אקוניה •  9 אגוארו •  10 מסי •   11 די מריה •  12 מרצ'סין • 13 רומרו •  14 פלאסיוס • 15 גונסאלס • 16 ח. קוריאה • 17 דומינגס • 18 רודריגס • 19 אוטמנדי • 20 לו סלסו • 21 א. קוריאה • 22 לא. מרטינס • 23 א. מרטינס • 24 גומס • 25 לי. מרטינס • 26 מולינה • 27 אלברס • 28 מוסו • מאמן: סקאלוני |  1 ארמני •  2 מרטינס קוארטה •  3 טגליאפיקו •  4 מונטייל •  5 פארדס •  6 פסלה •  7 דה פול •  8 אקוניה •  9 אגוארו •  10 מסי •   11 די מריה •  12 מרצ'סין • 13 רומרו •  14 פלאסיוס • 15 גונסאלס • 16 ח. קוריאה • 17 דומינגס • 18 רודריגס • 19 אוטמנדי • 20 לו סלסו • 21 א. קוריאה • 22 לא. מרטינס • 23 א. מרטינס • 24 גומס • 25 לי. מרטינס • 26 מולינה • 27 אלברס • 28 מוסו • מאמן: סקאלוני | ארגנטינה |
טלמנקה

| --- | --- |

 מידע כללי
 גובה:  3,820 מ' 
 מדינה:  פנמה, קוסטה ריקה 
 מיקום:  פנמהפנמה
 רכס הרים:  הקורדילרה האמריקנית 
 קואורדינטות:  9°30′N 83°36′W﻿ / ﻿9.5°N 83.6°W﻿ / 9.5; -83.6
  
 
רכס הרי טלמנקה הוא רכס הרים עצום העולה מפני הים בצד החוף הקריבי של קוסטה ריקה אל גובה של יותר מ-3600 מטר ואז צונח בחזרה אל הצד המערבי של המדינה, אל חופי האוקיינוס השקט. על רכס ההרים הזה נמצאות שתיים מהפסגות הגבוהות בשתי המדינות: Cerro Chirripo (3820 מטרים) בקוסטה ריקה והר הגעש בארו (3475 מטרים) בפנמה.
רכס ההרים נמצא בתוך הפארק הבינלאומי לה אמיסטאד המשותף בין קוסטה ריקה לפנמה. הרי טאלמנקה מכילים אזורי מחיה רבים העוברים מגובה פני הים עד לגובה של למעלה מ-3500 מטרים מעל פני הים.
הטווח בין הפסגות מכוסה על ידי יערות ההרים של טאלמנקן עד לגבהים של כ-3,000 מטר. חלק גדול ממנו מכוסה ביערות גשם. מעל גבהים של 1,800 מטר היערות נשלטים על ידי עצי אלון ענקיים. מעל 3,000 מטר, היערות עוברים לטוואי שטח של עצים ננסים ושיחים ובמבוק ננסי של צ'וסקאה, מעל 3,400 מטר זה הופך לארץ דשא אלפיני טרופי בקוסטה ריקה. הצמחיית מעל גובה 3,400 נתונים לכפור קבוע בלילה, טמפרטורות בגובה מעל 3,200 מטר יכולות להגיע ל-0 מעלות צלזיוס או מתחת, הטמפרטורה הנמוכה ביותר שנרשמה הייתה 9- מעלות צלזיוס במחנה הבסיס של הר צ'יריפו (השני בגובהו שנרשם אי פעם במרכז אמריקה). האזור נחקר בהרחבה על ידי פליאולימנולוגים כדי לשחזר את השינויים באקלים, בצמחייה ובתדרי האש.
להרים יש חשיבות עולמית שכן הוא מהווה מרכז של אנדמיות עבור קבוצות צמחים ובעלי חיים רבות וכבית גידול חשוב ליונקים גדולים רבים כמו טפיר בירדי, יגואר, וציפורים שנמצאות כיום בסכנה בחלק גדול מהתפוצה שלהן כמו טוקן כתום מקור, וכן פרויקט הידרואלקטריות מיועד מאיים על קיומן של צפרדעי הגשם של טבסרה ושל זוחלים כמו איגואנה ירוקה.
גלריה

טפיר בירדי הנדיר
נמרון מנוקד על עץ
טוקן כתום מקור האנדמי לקוסטה ריקה
איגואנה ירוקה
ציפור מוטמוט ביערות ההררים
הערות שוליים

↑  קוסטה ריקה 2024, באתר קוסטה ריקה 2024
| --- | --- |
בקרת זהויות :  GND: 4320947-6  VIAF: 236958260   WorldCat (עם VIAF): 236958260
טימי העכברון הגיבור

| --- | --- |

 מבוסס על:  על קסמים ועכברים מאת דון בלות'
 בימוי:  דיק סבאסט
 הופק בידי:  פול סאבלה ג'ונתן דארן
 תסריט:  סם גרהאם כריס האבל 
 מדבבים:  ראלף מאצ'יו דום דה-לואיז אריק איידל הינדן וואלץ' מאשץ טיילור ארתור מאלט ויליאם ה. מייסי אנדראה מרטין הארווי קורמן
 מוזיקה:  לי הולדרידג' 
 מדינה:  ארצות הברית
 חברת הפקה:  Metro-Goldwyn-Mayer Animation 
 חברה מפיצה:  מטרו גולדווין מאייר
 שיטת הפצה:  direct-to-video, וידאו על פי דרישה 
 הקרנת בכורה:  16 ביוני 1998
 משך הקרנה:  79 דק' 
 שפת הסרט:  אנגלית 
 סוגה:  עיבוד קולנועי 
 סרט קודם:  על קסמים ועכברים 
 אתר רשמי
 דף הסרט ב־IMDb
 
טימי העכברון הגיבור (באנגלית: The Secret of NIMH 2: Timmy to the Rescue) הוא סרט הנפשה- מוזיקלי של מטרו גולדווין מאייר שיצא ישירות לווידאו ב-1998, זהו סרט ההמשך של הסרט על קסמים ועכברים משנת 1982. לסרט ההמשך אין קשר לספר "רוסקו והעכברושים של נים".
עלילה

הסרט מתחיל בנבואה מהסרט הקודם, אשר מספר את הסיפור בו אחד מבניו של ג'ונתן וגברת בריסבי יציל את עמק הקוצים מ"הסוד של נים". טימותי נבחר ללכת, אולם אחיו הבכור מרטין מאמין שהוא זה שצריך להיות הנבחר. מרטין החליט להוכיח את עצמו, והלך למצוא את ההרפתקה שלו.
יום אחד, טימי פגש עכברת שדה בשם ג'ני מקברייד, אשר הוריה היו שניים משמונת העכברים שניסו לברוח מנים ומתו. היא חשפה גם שחלק מהעכברים עדיין חיים. מועצת עמק הקוצים החליטה שזה מסוכן להציל 8 עכברים, לכן ג'ני וטימי הלכו לבד. הם לקחו כדור פורח, אולם הותקפו על ידי נץ והתנגשו ביער, שם זחל בשם ססיל מבהיל את הנשר ומסלק אותו.
מחפשים עזרה, הם הלכו לבקר את הינשוף הגדול אולם במקומו הם מצאו את ג'רמי העורב, אשר מעמיד פנים שהוא הינשוף הגדול. שם הם לומדים שססיל מתחבר עם ג'רמי על מנת לסדר את חיות היער בשביל כסף. ג'רמי וססיל לוקחים את שני העכברים אל נים, שם הם מוצאים שניים מעכברושי עמק הקוצים, ג'סטין וברוטוס. הם גם לומדים שד"ר ג'וזף ולנטיין, המדען הראשי, לכד את מרטין והפך אותו למטורף. לאחר שנהפך למטורף, מרטין השתלט על המעבדה, עשה לד"ר ולנטיין שטיפת מוח כמו שוולנטיין עשה לו, וגרם לו להאמין שהוא כלב. מרטין תכנן להשתמש בצבא של עכברושי מעבדה רכובים על עורבים כדי לשלוט על עמק הקוצים. הוא אפילו הפך שני חתולים בשם מיוריאל ופלויד למשוגעים. ואז הם תפסו את האחרים.
מרטין ביקש מטימי להצטרף אליו, אולם הוא סירב ונלכד בכלוב, ואז מרטין גרר את ג'ני על מנת להפוך אותו למלכתו. טימי ברח עם עזרתו של ססיל והם שחררו את ג'ני. ביחד, הם הדפו את מרטין, כאשר טימי סידר את הצבא של העורבים והעכברושים לעוף לכיוון הלא נכון. טימי וג'ני אז עזבו כדי למצוא את האחרים, כדי למצוא את נים בלהבות. השורדים ברחו, בעוד טימי חזר להציל את מרטין. לפני שעזב, ג'ני מספרת לו שהיא אוהבת אותו והוא מספר לה בדיוק אותו הדבר. בדרך למרטין, טימי הותקף בידי מיוריאל ופלויד, אך הוא דחף אותם אל מעלית גרר.
טימי מצא את מרטין, ויחד הם יצאו מהגג של המעבדה עם עזרתו של ג'רמי. ג'רמי הביא את השורדים בבטחה. העכברים חזרו אל עמק הקוצים, שם מרטין חזר להיות רגיל וטימי הוכתר לגיבור על התושבים של עמק הקוצים וגם על משפחתו.
מדבבים

ראלף מאצ'יו - טימי בריסבי
אנדרו דוקוט - טימי בריסבי בן 10
אלכסנדר סטריינג' - טימי בריסבי בן 13
דום דה-לואיז - ג'רמי
אריק איידל - מרטין בריסבי המהופנט
פיליפ ואן דייק - מרטין בריסבי הצעיר
פיליפ גלזר - מרטין בריסבי בן 19
פיטר מקניקול - מספר
ויליאם ה. מייסי - ג'סטין
ארתור מאלט - מר אייג'ס
הינדן וואלץ' - ג'ני מקברייד
מאשץ טיילור - ססיל
ויליאם ה. מייסי
אנדראה מרטין - מיוריאל
הארווי קורמן - פלויד
דבי מיי וסט - גברת בריסבי
דוריס רוברטס - דודה שרו
סטיב מאקאל - ד"ר ג'וזף ולנטיין
דארלין קאר - הלן
ג'יימי קרונין - תרזה בריסבי
וויטני קלייר קאופמן - סינתיה בריסבי
ג'יימסון פארקר - טרוי
קווין מייקל ריצ'רדסון - ברוטוס
מדבבים > מדבבים בעברית

דורון בן-עמי - טימי
דניאל מגון - טימי הצעיר
טליה ברקאי - ג'ני
תומר שרון - מרטין
לירון לב - מרטין הצעיר / טימי (שירה)
שי זורניצר - ג'רמי העורב / מספר
עמי מנדלמן - ג'סטין / ג'ונתן פריסבי
גיורא קנת - מר אייג'ס
יורם יוספסברג - ברוטוס / הינשוף / טרוי
יסמין גמליאל - גברת בריסבי / הלן
ניר רון - סיסיל
אפי בן ישראל - מיוריאל
יואב בר לב - פלויד
טקס פרסי לורנס אוליבייה 1983

| --- | --- |
 תאריך:  1983 
 →1982 1984←
 
טקס פרסי איגוד תיאטראות וסט אנד לשנת 1983 נערך בלונדון על ידי האיגוד של תיאטרון לונדון, כהוקרה על הישגים בתיאטראות וסט אנד. השם הוחלף ל"פרס לורנס אולבייה" בשנה שאחר כך, בטקס של 1984.
הפקות עם מועמדויות וזכיות מרובות

ההפקות הבאות היו מועמדות למספר פרסים:
4: Pack of Lies
3: "אחים בדם", "סיראנו דה ברז'ראק", Tales from Hollywood ו-The Rivals
2: "ליל ירח לממזר", "כטוב בעיניכם", "באשוויל", "העשירית של בטהובן", Daisy Pulls It Off, "גלנגרי גלן רוס", Heartbreak House, "המלך ליר", "חנות קטנה ומטריפה", "מנון לסקו", "סנופי", The Nightingale,‏ The Provok'd Wife,‏ The Slab Boys Trilogy ו"אילוף הסוררת"
ההפקות הבאות זכו במספר פרסים:
3: "סיראנו דה ברז'ראק"
2: "ליל ירח לממזר", "אחים בדם" ו"גלנגרי גלן רוס"
טיפואיד מרי

| --- | --- |

טיפואיד מרי, כפי שהיא מופיעה על עטיפת החוברת Daredevil Vol. 2 #46 מיוני 2003, אמנות מאת אלכס מאליב.
 סוג:  גיבור-על
 הוצאה לאור:  מארוול קומיקס
 הופעה ראשונה:  Daredevil #254 (מאי 1988)
 יוצרים:  אן נוסנטי ג'ון רומיטה הבן
 גילום הדמות:  נטשה מלטה, "אלקטרה" אליס איב, "איירון פיסט"
 מידע
 שם אמיתי:  מרי ווקר
 כינויים:  מוטאנט-0, מרי מנזיניס, מרי המשוגעת, טיפואיד, בלאדי מרי
 סטטוס:  פעיל
 מקום לידה:  ניו יורק 
 מקצוע:  זונה, קונויצ'י
 כוחות:  פירוקינטיקה, טלקינזיס, שליטת מחשבות.
 חברה בקבוצה:  הכנסייה הקתולית
 חברה לשעבר בקבוצה:  היד אחוות המוטאנטיות עבדה בשירות הקינגפין היוזמה יוזמת הצללים
 אזרחות:  ארצות הברית 
 דמויות קשורות
 אויבים:  דרדוויל 
 
טיפואיד מרי (באנגלית: Typhoid Mary) היא דמות בדיונית של נבלת-על מוטאנטית המופיעה בחוברות הקומיקס דרדוויל ביקום מארוול קומיקס. הדמות הופיעה לראשונה בחוברת Daredevil #254 ממאי 1988 ונוצרה על ידי הכותבת אן נוסנטי והמאייר ג'ון רומיטה הבן. שמה מבוסס על טבחית אירית-אמריקנית מתחילת המאה ה-20 בשם מרי מאלון, שהייתה נשאית מחלת הטיפואיד.
טיפואיד מרי היא האלטר אגו של מרי ווקר, צעירה הסובלת מהפרעת זהות דיסוציאטיבית ומאהבתו לשעבר של דרדוויל. היא בעלת כוחות טלקינטיים ושליטת מחשבות חזקים, בנוסף לכוחה הפירוקינטי, וכוחות אלו הובילו אותה להפוך למתנקשת בשירות ארגוני פשע רבים.
דמותה של טיפואיד מרי הופיעה בסרט הלייב אקשן "אלקטרה" בגילומה של הדוגמנית והשחקנית נטשה מלטה. את דמותה בסדרת הטלוויזיה "איירון פיסט" מגלמת השחקנית אליס איב.
ביוגרפיה בדיונית

מרי ווקר היא נערה הסובלת מהפרעת זהות דיסוציאטיבית. נרמז כי מצב זה קרה מכיוון שדרדוויל, בזהותו כמאט מורדוק, תקף את מנהל בית הבושת בו עבדה מרי, והעיף את מרי מחלון. מרי, מלאה שאיפת נקמה, החליטה כי לעולם לא תיפגע מגבר, אף על פי כי נרמז שהייתה קורבן התעללות. אישיותיה, פרט לאישיותה הרגילה הן "מרי" השקטה והפציפיסטית, "טיפואיד" ההרפתקאנית האלימה ו"בלאדי מרי" הברוטלית והסדיסטית. מרי פעם טענה כי הייתה לה אישיות רביעית אבודה. עקב מצבה, כוחותיה מתעצמים לאין שיעור וביכולתה לשרוף עד אפר בניין דירות.
כסוכנת של קינגפין, טיפואיד נלחמה בתדירות גבוהה והיו לה יחסי אהבה-שנאה עם דרדוויל. באמצעות טיפולי היפנוזה, מרי הצליחה לדכא את אישיותיה כטיפואיד וכבלאדי מרי, מחשש שתעולל נזק, וכתוצאה מטיפולים אלו מרי מצליחה לנהל אורח חיים נורמלי ואף נהייתה שחקנית באופרת סבון. אומנם, מרי לא הצליחה לשלוט באישיות בלאדי מרי, מה שהתבטא במאבק נגד ספיידרמן, שבו כמעט והרגה את חברתו של ספיידרמן, מרי ג'יין ווטסון. בשלב מסוים, מרי הייתה מרותקת למוסדות חולי נפש, ונפגשה שם עם שכיר החרב דדפול, שמעורר בה את כל אישיויותיה השונות; מרי שכרה את דדפול להורגה, טיפואיד שלחה את דדפול לפרוץ למוסד ואילו בלאדי מרי שלחה את דדפול להרוג את אחת מחברותיו של קפטן אמריקה. דדפול, המבין למצבה, מחזיר אותה לבית הבושת בו עבדה כדי להביס את דרדוויל, אך הם מובסים על ידו.
ביוגרפיה בדיונית > עלייתו של הקינגפין, היוזמה וארץ הצל

לאחר שאקו יורה בקינגפין ומותירה אותו בתרדמת, מרי היא גורם חשוב לעלייתו מחדש, אך לאחר שמרי אינה הורגת את דרדוויל קינגפין לועג לה ומשאיר אותה במצב של טירוף, ומכריח אותה לירות באלטר אגו של דרדוויל, מאט מורדוק, אך לוק קייג' וג'סיקה ג'ונס הודפים אותה וכולאים אותה בכלא הרפסודה. כשאלקטרו מאגד קבוצות נבלי על ומשחרר את אסירי הכלא, מרי מצליחה לחמוק ממרדף של האוונג'רס וחוזרת כסגניתו של הקינגפין. לאחר אירועי בית אם, מתגלה כי מרי היא למעשה מוטאנטית, אך היא לא נכללת ברשימה הרשמית של המוטאנטים הנותרים.
בשלב מסוים לאחר אירועי מלחמת אזרחים, מרי נמצאה על ידי הנרי גרייס המכריח אותה להצטרף אל היוזמה, לאחר שמרי יוצאת מדעתה וכמעט מתאבדת. מרי מאמצת את הכינוי "מוטאנט אפס", ועוטה חליפת שריון המסתירה את פניה. לדברי דוק סמסון, "מוטאנט אפס" מעורערת בנפשה, אך למרות מצבה המעורער היא עולה ליוזמת הצל כחברה בכירה. כאשר טאסקמאסטר נוטל את הפיקוד על יוזמת הצל, הוא מתחיל לחשוד במוטאנט אפס, מנפץ את לוחית הקסדה ובכך חושף את זהותה.
בהמשך, מרי מצטרפת לארגון היד ולדרדוויל, ומרי נאבקת בספיידרמן שנית ומובסת, וכאשר בולזאיי מת היא מנצלת את הכאוס השורר אך מובסת על ידי ספיידרמן. מאוחר יותר, מתגלה כי היא סוכנת רדומה של הקינגפין, ונשלטת בפקודות קוליות. מאוחר יותר היא נראתה תוקפת את קבוצת האקס-מן עם ליידי דת'סטרייק, ומצטרפת לאחוות המוטאנטיות.
טוב לי שאת כאן

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"טוב לי שאת כאן" הוא סינגל שהוקלט על-ידי הזמר הישראלי אברהם טל. השיר יצא לאור ב-10 בינואר 2024, במהלך מלחמת חרבות ברזל.
רקע וכתיבה

השיר, שנכתב על-ידי טל ואבי אוחיון, שגם הלחינו אותו לצד מתן דרור, היה לסינגל הראשון מתוך אלבום האולפן ה-5 שלו. טל סיפר שהשיר, שנכתב מתוך כאב בשונה מהרגלו, סייע לו לשאוב כוחות ולהשיבו למקום של פתחון לב.
השיר התקבל באהדה בקרב המבקרים, וזכה לחיבוק מתחנות הרדיו בישראל, כאשר בשיאו היה לשיר השני המושמע ביותר במצעד השבועי של מדיה פורסט.
וידאו קליפ

הווידאו קליפ המלא שיצא עבור השיר הועלה לערוץ היוטיוב של אברהם טל ב-10 בינואר 2024.
נכון לפברואר 2024, מונה הצפיות של הקליפ עומד על כ-170 אלף.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 2 |  |
הערות שוליים

↑  אברהם טל מוציא שיר ראשון מתוך אלבום חדש. האזינו, באתר וואלה, 10 בינואר 2024
↑  רינת קרמר יבלינוביץ, ‏מתוך האלבום החדש: אברהם טל בשיר אהבה מרגש, באתר "סרוגים", 10 בינואר 2024
↑  אברהם טל טוב לי שאת כאן, באתר yosmusic.com, ‏2024-01-10
1 2  אברהם טל - טוב לי שאת כאן, נבדק ב-2024-02-03
טקס פרסי לורנס אוליבייה 1980

| --- | --- |
 תאריך:  1980 
 →1979 1981←
 
טקס פרסי איגוד תיאטראות וסט אנד לשנת 1980 נערך בלונדון על ידי האיגוד של תיאטרון לונדון, כהוקרה על הישגים בתיאטראות וסט אנד. השם הוחלף ל"פרס לורנס אולבייה" בטקס של 1984.
הפקות עם מועמדויות וזכיות מרובות

הפקות הבאות היו מועמדות למספר פרסים:
7: "חייו והרפתקאותיו של ניקולס ניקלבי"
4: "אמדאוס"
3: "יונו והטווס", "חיי גליליאו", Pal Joey, "סוויני טוד" ו-They're Playing Our Song
2: A Lesson from Aloes,‏ Born in the Gardens, "כך עושות כולן", Duet for One, "לחנך את ריטה", Harlequinade,‏ Jeeves Takes Charge,‏ Make and Break, "אוקלהומה!", On the Twentieth Century, "גרסת בראונינג", "המלביש", The Greeks ו"בטבעת החנק"
ההפקות הבאות זכו במספר פרסים:
6: "חייו והרפתקאותיו של ניקולס ניקלבי"
2: "סוויני טוד"